**Οδηγίες για την συμμετοχή μαθητών στην ώρα «μαθήματος» από τον υπολογιστή**

Αναφέρουμε μερικές ιδέες-προτάσεις και ελπίζουμε να σας είναι χρήσιμες για την συμμετοχή σας στην εικονική τάξη.

1. Αντιγράφουμε το σύνδεσμο (url) του καθηγητή στον φυλλομετρητή (browser) του υπολογιστή μας και ακολουθούμε τις οδηγίες εγγραφής
2. Κάνουμε εγγραφή στην πλατφόρμα. Το mail δεν είναι υποχρεωτικό και προτείνουμε να βάλετε ένα τυχαίο (όχι κατ΄ ανάγκη υπαρκτό π.χ. abc@sch.gr ) και όχι το πραγματικό σας.
3. Το όνομα που θα χρησιμοποιήσει ο κάθε μαθητής δεν είναι υποχρεωτικό να είναι το πραγματικό του. Κρίνεται όμως σκόπιμο να έχει αναφορά στο πραγματικό του όνομα, ώστε ο καθηγητής να τον αναγνωρίσει. Π.χ. Δημήτρης Γιαννόπουλος : Dimitris Gian . Καλό είναι να κρατήσετε αυτά τα στοιχεία για να τα χρησιμοποιείτε σε κάθε συνάντηση.
4. Ερχόμαστε 10 λεπτά πριν την έναρξη, ανοίγουμε τον υπολογιστή και μπαίνουμε στην «τάξη» σε αίθουσα αναμονής. Ελέγχουμε το φόντο της κάμερας.
5. Είμαστε έτοιμοι από φαγητό, υποχρεώσεις κ.λ.π., ώστε να μην λείπουμε κατά την διάρκεια του μαθήματος.
6. Έχουμε προετοιμάσει το μάθημα με ό,τι υλικό νομίζουμε ότι θα μας χρειαστεί και το έχουμε κοντά μας, ώστε να ανατρέξουμε εύκολα (βιβλίο, τετράδιο, σημειώσεις, κλπ.)
7. Έχουμε προετοιμάσει για το μάθημα ίσως αρχεία στον υπολογιστή (κείμενα ή φωτογραφίες), ώστε να μοιραστούν στην οθόνη, αν χρειαστεί.
8. Μιλάμε με τον καθηγητή και με τα μηνύματα (chat).
9. Αναφέρουμε στην αρχή το θέμα στο οποίο θα χρειαστούμε βοήθεια.
10. Ζητάμε χρόνο για σημειώσεις, όποτε χρειαστεί.
11. Κλείνουμε τον ήχο και την κάμερα, όταν αποχωρούμε προσωρινά από τα πλήκτρα στο κάτω μέρος της οθόνης.
12. Η συμμετοχή στις ερωτήσεις μπορεί να γίνει και με μηνύματα chat. Το μπλε πλήκτρο κάτω εμφανίζει την συνομιλία δεξιά στην οθόνη.
13. Κάποια αρχεία μπορούμε να τα έχουμε στείλει 1-2 μέρες πριν στο mail του καθηγητή, εφόσον αυτό είναι γνωστό.
14. Στο τέλος του μαθήματος πάντα σημειώνουμε την ενότητα και οπωσδήποτε την **ώρα-μέρα** της επόμενης συνάντησης.

Θα χρειαστούν μερικές συναντήσεις και κυρίως καλή θέληση, ώστε να γίνουμε όλοι καλύτεροι και αποδοτικοί τις μέρες αυτές.

Σας ευχόμαστε καλή αρχή

Η ομάδα υποστήριξης του 2ου Λυκείου Αλίμου